Nuusbrief van 10 Mei 2019 • Laerskool Jan van Riebeeck
10 Mei, 2019 | Nuusbrief
Vrydag, 17 Mei 2019 Eisteddfod Solosang: 14:00-18:00 (Gr.6&7)
Saterdag, 18 Mei 2019 Eisteddfod: 09:00-10:00 (Gr.7)
Saterdag, 18 Mei 2019 Fondsinsameling: Barnyard Theatre (The Barnyard Theatre Willowbridge, 39 Carl Cronje Dr, Bellville Park)
Maandag, 20 Mei 2019 Anike Goliath (Assistent) verjaar
Maandag, 20 Mei 2019 Kitaarkonsert 18:30
Dinsdag, 21 Mei 2019 Musiekkonsert Gr.6&7, 08:15
Woensdag, 22 Mei 2019 Gr.7-kamp Melkbosstrand
Woensdag, 22 Mei 2019 Netbal: Liga wedstryde (tuis)
Donderdag, 23 Mei 2019 Unisa Klaviereksamens
Vrydag, 24 Mei 2019 Buitemuurseprogam EINDIG
Vrydag, 24 Mei 2019 Landloop: Wedloop 5 (Heathfield Primary School, Chadwin Rd, Heathfield)
Soos julle weet gaan ons ‘n nuwe skoolhoof aanstel in die volgende paar maande. Aansoeke word tussen 3 en 28 Junie aanvaar deur die WKOD. Die beheerliggaam is uiteraard besig om verskeie kandidate te benader om aansoek te doen. As ouers voorstelle het van potensiële kandidate, is hulle welkom om hul name en kontakdetails vir Jodene (Hoof: Administrasie en Personeelsake) te stuur. Haar e-pos-adres is admin@jvprim.co.za.
Leerders wat na skool op die terrein is
Geen leerder mag na skool of selfs voor skool die terrein sonder ‘n onderwyser en/of ouer se toestemming verlaat nie. As ‘n leerder om een of ander rede ‘n bussie na byvoorbeeld die Conradieveld of hoërskoolveld gemis het, moet hy of sy by die nasorgsentrum gaan wag totdat hul ouers hul daar kom haal. Ouers kan ook vanaf Adri se kantoor gekontak word. Sy is in haar kantoor tot 15:15 en die nasorgsentrum is oop tot 17:15. Leerders wat op ander velde rugby, hokkie, landloop of krieket oefen, moet sorg dat hulle weer met die bussie na die skool terugry, tensy daar met hul ouers gereël is dat iemand hulle by die spesifieke veld sal kom haal. Dit moet dan met die spesifieke afrigter vooraf gereël word, anders sal die leerder teruggeneem word skool toe.
Eerste rondte -SAMF/AMESA Olimpiade
Volgende week neem 113 van ons Gr.4 – 7 leerders aan die eerste rondte van die SAMF Olimpiade deel. Indien enige leerder wil voorberei vir die olimpiade, volg asb. die SKAKEL. Sterkte aan almal wat deelneem!
Na die eerste rondte van die kompetisie by die skool afgehandel is, is daar 41 leerders wat eerskomende Saterdag aan die tweede rondte van die kompetisie deelneem. Dit is die eerste jaar wat die kompetisie in Afrikaans ook aangebied word. Verlede jaar se statistieke dui aan dat meer as 330 skole en meer as 51 000 leerders aan die eerste rondte deelgeneem het (slegs gr.6 en 7 leerders). Hierdie jaar behoort die getalle te styg weens die feit dat dit ook in Afrikaans aangebied word en graad 5 leerders ook aan die kompetisie kan deelneem. Al die leerders moet Saterdag om 08:00 by Star College, Bridgetown aanmeld. Die kompetisie begin om 08:15 en die leerders sal om 10:00 klaar wees. Ons wens vir almal alle sterkte toe en onthou om dit te geniet!
Onthou asb. dat die Eisteddfod Solosang volgende week is. Ouers het individuele briefies gekry met die besonderhede. Vra gerus vir Helecia (helecia@jvrprim.co.za) of Ben (ben@jvrprim.co.za) as julle twyfel.
Maandagaand, 20 Mei om 18:30. Alle kitaarleerders het briewe gekry. Almal is welkom. Toegang is R30.
Musiekkonsert Gr.6 en 7
Musiekleerders van Gr.6 en 7 hou op Dinsdagoggend 21 Mei om 8:15 ‘n konsert in die saal. Almal is welkom.
Spraakkuns Eisteddfod is om die draai!
Die Eisteddfod is om die draai en die Jannies oefen dat die rook so trek. Ons is baie opgewonde om al ons leerders se talent hierdie naweek, 10-11 Mei, te geniet. Hier volg net ‘n paar finale reëlings. Alle ouers en besoekers moet gebruik maak van die agterste hek en daardie parkering. Die voorste parkering sal slegs vir personeel en beoordelaars beskikbaar wees. Alle leerders het reeds die program met hul dag, tyd en lokaal op, ontvang. Indien jy nog nie ‘n kopie ontvang het nie of jou kind se naam nie op die lys verskyn nie, kontak asb. vir juffrou Schultz (lizemari@jvrprim.co.za) sodat ons alle probleme vroegtydig kan uitstryk. Maak ook seker dat die spelling van u kind se naam korrek is, aangesien hierdie naam op die sertifikaat gedruk gaan word.
Die lokale is as volg:
Lokaal A is die saal.
Lokaal B is juf. Van Rooyen se Engelse klas.
Lokaal C is die Biblioteek.
Lokaal D is Juf. Crous se klas.
Lokaal E is Juf. Schultz se klas.
Lokaal F is Juf. De Jager se klas.
Kom ondersteun gerus al ons Jannies en geniet die naweek saam met ons!
Die volgende landloopwedloop vind Vrydag, 10 Mei, by die Cape Academy of Maths, Science and Technology, Firgrove Way, Constantia plaasvind. Die vorm is met ouers van atlete wat gereeld die oefeninge bywoon, gedeel. Indien jy dit nie ontvang het nie of jou kind is nie gereeld by oefening nie, vul die VORM in.
Ons het ‘n dokument (Google Form) saamgestel om jou as ouer in te lig oor wat ons tans in die rekenaarklas doen. Aan die einde van die dokument is daar ‘n gedeelte waar jy as ouer kommentaar kan lewer of voorstelle kan maak. Lees asb. eers deur die dokument voordat jy die kommentaar gedeelte invul. Kliek HIER vir die vorm.
Nuusbrief van 30 Augustus 2019
Vrydag, 30 Augustus 2019